open-index/open-wikipedia-markdown huggingface dataset:
Beretta

**Fabbrica d'Armi Pietro Beretta** er en italiensk våpenprodusent som blant annet er kjent for sine haglegevær og pistoler.

Firmaet er et av verdens eldste, og har vært i den samme familiens eie i omtrent 400 år siden det ble opprettet i 1526. Firmaets alder kan attesteres ved det faktum at man fortsatt har en kvittering fra salget av 185 geværløp til det venetianske arsenalet for 296 dukater fra opprettelsesåret i arkivene.

## Produkter

### Pistoler
* Beretta 1915
* Beretta 1934 
* Beretta 1935
* Beretta 1951
* Beretta 70
* Beretta 80-serien
* Beretta 87 Target
* Beretta 92 
* Beretta 8000 serie
* Beretta 9000 serie
* Beretta Px4 Storm
* Beretta M9A1

### Lommepistoler
* Beretta 21 Bobcat
* Beretta 950 Jetfire
* Beretta 3032 Tomcat

### Revolvere
* Beretta Stampede
* Beretta Laramie

### Hagler
* Beretta 1201FP
* Beretta DT-10
* Beretta 682
* Beretta 686
* Beretta Silver Pigeon serie
* Beretta AL391
* Beretta SO4 - SO5
* Beretta Xtrema
* Beretta Xtrema 2
* Beretta 687
* Beretta Model A serie

### Rifler og karabinere
* Beretta BM-59
* Beretta AR70/90
* Beretta AS70/90
* Beretta Cx4 Storm
* Beretta Rx4 Storm

### Maskinpistoler
* Beretta Model 1918
* Beretta Model 38/42
* Beretta Model 3 
* Beretta M12

### Maskingevær
* FN Minimi produsert på lisens ifra Fabrique Nationale de Herstal
* MG 42/59, lisensprodusert variant av MG3

### Luftpistoler
* Beretta M92N
* Beretta M92B
* Beretta XX-TREME
* Anics A-9000S
* Beretta Elite II BB Pistol

## Eksterne lenker
*
Liste over norske ord fra nahuatl

Dette er ei **liste over ord i [[Norsk|det norske språket]] som kommer fra det uto-aztekiske språket [[nahuatl]]**. De fleste av disse orda har kommet inn i norsk via spansk.

De fleste ord fra nahuatl ender i et absolutivsuffiks (*-tl*, *-tli*, or *-li*, eller den spanske adaptasjonen *-te*), som markerte upossesserte substantiv.

;Avokado: fra *āhuacatl*, "avokado" eller "testikkel"
;Azteker: fra *Aztēcah*, "folk fra Aztlān" (sg. *Aztēcatl*). (ikke fra http://sites.estvideo.net/malinal/)
;Chayote: fra *chayohtli*
;Chia: fra *chiyan*
;Chicle: fra *tzictli*
;Chili: fra *chīlli*
;Coyote: fra *coyōtl*
;Epazote: fra *epazōtl*
;Guacamole: fra *āhuacamōlli*, fra *āhuaca-*, "avokado", og *mōlli*, "saus"
;Kakao: fra *cacahuatl*
;Mesquite: fra *mizquitl*
;Mezcal: fra *mexcalli*
;Mole: fra *mōlli*, "saus"
;Nopal: fra *nohpalli*, "pærekaktus"
;Oselot: fra *ocēlōtl*
;Quetzal: fra *quetzalli*, "quetzal fjær".
;Sapodilla: fra *tzapocuahuitl*
;Sjokolade: Sies ofte å stamme fra nahuatl *xocolātl* eller *chocolātl*,, som skal komme fra *xococ* "bitter" og *ātl* "vann" (med et uregelmessig skifte *x* > *ch*). Formen *xocolātl* finner man imidlertid ikke i nahuatl før på midten av 1700-tallet. Enkelte forskere har nylig foreslått at *chocol-*-elementet opprinnelig var *chicol-*, og refererte til en spesiell trepinne som ble brukt til å lage sjokolade..
;Tamal: fra *tamalli*
;Tomat: fra *tomatl*

## Referanser
Laïcité

***Laïcité*** (fransk, uttalt /la.i.si'te/, eller på tyrkisk: ***laiklik*** eller ***laisizm***, italiensk: ***laicità*** eller ***laicismo***) er et uttrykk som skal betegne den sekulære stat, det vil si der religionen ikke har institusjonell innflytelse i statsanliggender, og omvendt at staten ikke har slik innflytelse på religionens anliggender.  Uttrykket antas ikke å ha noen nøyaktig nok motsvarighet på norsk eller engelsk. Det kommer fra gresk λαϊκός (*lekmann*) og går igjen på norsk som *lek*, *lekmann*, *lekfolk*.

Konseptet skiller seg noe fra det engelske *laicity*, som er en politisk teori som tar sikte på å skille politikk fra religion med det for øye å hegne om religionsfriheten, og også forskjellig fra *secularism* som ofte innebærer en fornektelse av at trosoverbevisninger gjennom vanlige politiske f.eks. demokratiske prosesser skal kunne innvirke på noen offentlige anliggender overhodet.

Konseptet *laïcité* ønsker å hegne om både tankefrihet og religionsfrihet. Det anses at fraværet av enhver form for statsreligion og følgelig et skille mellom stat og kirke/religionssamfunn er en forutsetning for slik tankefrihet. Laïcité er dermed distinkt fra antiklerikalismen, som aktivt bekjemper innflytelse fra religion og geistlighet. Laïcité oppstiller et skille mellom privatlivets sfære, som religionen hører hjemme i, og den offentlige sfære der hver person skal fremstå uten etniske, religiøse eller andre kjennemerker og kun som borgere med de samme rettigheter som andre borgere. Dette konsept innebærer at en regjering må avstå fra å innta standpunkter som angår religiøse standpunkter og utelukkende ta opp religiøse forhold til vurdering ut fra de praktiske almenpolitiske følger som det har for livet til statens innbyggere.

Kritikere av laïcité hevder at den i praksis er et skalkeskjul for antiklerikalisme, og at den i stedet for å fremme tanke- og religionsfrihet tvert i mot kan hindre den troende i å utøve sin religion. En motsatt kritikk går på at samfunn som er historisk gjennomsyret av en dominerende religion *de facto* fremmer den dominerende tradisjon. Slik legger man for eksempel i Frankrike skoleferier slik at de passer med kirkeåret. De franske myndigheter innvender at man har lovfestet andre retten å få fri på sine viktigere religiøse festdager, og har pålagt skolenes fellesbespisning om å ta hensyn til elevenes religiøse bakgrunn ved sammensetningen av menyene.

Blant de land som i noen grad legger den franske *laïcité* til grunn for sin sekulære statsskikk kan fremheves Albania, Mexico og Tyrkia.

## Eksterne lenker
* h2g2 – Secularism – Laicite, The Hitchhiker's Guide to the Galaxy: Earth Edition
Ibsenmedaljen

**Ibsenmedaljen** deles ut av Skien kommune, hovedsakelig til kulturarbeidere som har gjort en innsats for å utbre kjennskap til Henrik Ibsens liv og forfatterskap. I tillegg til mottagerne på listen nedenfor er prisen delt ut til noen personer i Skiens vennskapsby Minot, ND i USA.

* 1984 &ndash; Xiao Qian, Kina (Oversetter)
* 1986 &ndash; Arne Arnesen (Norges ambassadør til Kina)
* 1988 &ndash; Toralv Maurstad (Skuespiller)
* 1990 &ndash; Earle Hyman, USA Skuespiller
* 1991 &ndash; Wenche Foss (Skuespiller)
* 1994 &ndash; Knut Wigert (Skuespiller m.m.)
* 1995 &ndash; Juni Dahr (Skuespiller)
* 1998 &ndash; Michael Meyer, England (Ibsenbiograf)
* 2002 &ndash; He Chengzhou, Kina, Ibsenforsker
* 2003 &ndash; Anne-Cath. Vestly (Forfatter)
* 2006 &ndash; Ivo de Figueiredo (Ibsenbiograf)
Robert

**Robert** er et mannsnavn med opprinnelse i det gammeltyske navnet *Hrodebert* dannet av de norrøne ordene *hróðr* som betyr «berømmelse», «ære», «ros» eller «heder», og *bjartr* som betyr «lys», «lysende» eller «skinnenede».

*Bob* og *[[Bobby]]* er vanlige kort- eller kalleformer på engelsk.

## Utbredelse
*Robert* har vært et svært vanlig navn i England siden før den normanniske invasjonen og fram til slutten av 1900-tallet.

Navnet er kjent i Norge fra 1300-tallet i formen *(H)róðbjartr*. I nyere tid har navnet *Robert* vært vanlig i 1910- og 1920-årene og igjen fra 1950- til 1990-årene og det hadde en popularitetstopp med 0,8 % i 1974.

I Sverige var navnet vanlig på midten av 1800-tallet og igjen fra 1950- til 1980-årene.

*Robert* har i mange år vært et populært navn i USA.

*Robert* er i dag det tredje mest brukte mannsnavnet i USA, og er også blant de mest brukte navnene i Polen, Sverige og Slovenia. Varianten *Róbert* er blant de mest brukte navnene i Ungarn.

|}

## Kjente personer med navnet

Personene i listen er ordnet kronologisk etter fødselsår.
* Robert Burns (1759–1796), skotsk dikter
* Robert Louis Stevenson (1850–1894) skotsk forfatter
* Robert Bosch (1861–1942) tysk industrimann og filantrop
* Robert Leroy Parker (Butch Cassidy) (1866–1908), amerikansk bank- og togrøver
* Robert Falcon Scott (1868–1912) britisk polarforsker
* Robert Johnson (1911–1938), amerikansk bluesartist
* Robert Jacob Levin (1912–1996), norsk pianist
* Robert Pershing Wadlow (1918–1940), verdens høyeste mann, 1938
* Robert Gabriel Mugabe (1924–2019), Zimbabwes president
* Robert Francis Kennedy (1925–1968), amerikansk politiker
* Robert Redford (1936–2025), amerikansk skuespiller, regissør og produsent
* Robert Allen Zimmerman (Bob Dylan) (1941–), amerikansk artist
* Robert De Niro (1943–), amerikansk skuespiller
* Robert Fisk (1946–2020), britisk journalist
* Robert Anthony Plant (1948–), britisk sanger (led Zeppelin)
* Ole Robert Sunde (1952–), norsk forfatter og lyriker
* Robert Wilson (1957–), britisk forfatter
* Robert Trujillo (1964–), amerikansk musiker, og bassist i Metallica
* Robert Scoble (1965–), amerikansk blogger og forfatter
* Robert Stoltenberg (1965–), norsk komiker
* Robert Pattinson (1986–), britisk skuespiller

## Kuriosa
* *Robert* blir *[[Bor (redskap)|trebor]]* skrevet baklengs
* *[[Robert (filmpris)|Robert]]* er kallenavn for Danmarks Film Akademis filmpris Robert-statuette.

## Navnedag
*Robert* har navnedag i flere land, oftest 7. juni. Den norske navnedagen er .

## Referanser


## Eksterne lenker
*
Beringøya

**Beringøya** (russisk: о́стров Бе́ринга – *ostrov Beringa*) er ei øy sør i Beringhavet, utenfor kysten av Kamtsjatka i Russland. Den er den største av Kommandørøyene, som utgjør den vestligste delen av Aleutene.

Øya er dolkeformet, rundt 15 kilometer bred og 95 kilometer lang, og har et areal på 1667 kvadratkilometer. Den midtre delen av øya er fjellrik, med topper opptil 755 meter. En stor, og adskillige mindre innsjøer og mineralske kilder finnes på øya.

Øya har én bosetning, Nikolskoje, som ligger i nordvest og har ca. 700 innbyggere. Befolkningen er omtrent likt fordelt mellom russere og aleuter. Temperaturen svinger mellom + 17° og – 17°.

Øya ble oppdaget i 1741 av ekspedisjonen til Vitus Bering, som døde der .

Det vokser ingen trær på Beringøya, som er rik på sel. Da øya ble oppdaget fantes mye pelsdyr, som fjellrev, havoter og stellersjøku. Pelsjegere tok hardt for seg av disse, og bestandene ble raskt redusert og innen 1768 var stellersjøkua utryddet.

## Referanser
Chieko Kawabe

**Chieko Kawabe** (japansk:|河辺 千恵子|Kawabe Chieko), født 24. februar 1987 i Tokyo, er en japansk popartist og skuespiller. Hun spilte Ami Mizuno i Sailor Moon-musikalene, basert på animen *[[Sailor Moon]]*, og flere av sangene hennes er blitt temasanger til populære animer, for eksempel *[[Elfen Lied]]*. I tillegg til en rekke singler har hun gitt ut ett album, *Brilliance*, i 2005.

## Referanser


## Eksterne lenker
* 
*
Åsgård sykehus

**Åsgård sykehus** i Tromsø i Troms er et psykiatrisk sykehus. Det er i dag en psykiatrisk avdeling av  Universitetssykehuset Nord-Norge HF. 

## Historie
Troms og Tromsø sykehus startet tidlig i 1950-årene sin psykiatriske avdeling i to moderniserte tyskerbrakker ("Brakka" og "Skattøra"), samt noen senger ved St. Elisabeth Hospital fra 1949. St. Elisabeth ble nedlagt i slutten av 1950-årene, mens de øvrige psykiatriske tilbudene ("Brakka" og "Skattøra") ble nedlagt da klinikkavdelingen ved Åsgård sykehus ble tatt i bruk i 1966.

I 1948 kjøpte staten eiendommen Åsgård, gnr. 118, bnr. 1, i Tromsøysund. I 1961 var sykehuset ferdig bygget og klar for delvis drift og overført fra staten til Troms og Finnmark fylkeskommuner og bykommunene Harstad, Tromsø, Hammerfest, Vadsø og Vardø.
Resonant Music

**Resonant Music** (etablert 1998 i Oslo) er et norsk plateselskap, eiet og drevet av initiativtager og jazzmusiker Terje Gewelt.  Formålet er å gi ut norsk jazz spilt inn i Gewelt sitt studio *The cookie factory*.

## Utgivelser
*Dag Arnesen, Terje Gewelt og Svein Christiansen, *Inner lines* (RM 1-2, 1998)
*Terje Gewelt, *Hide and seek * (RM 2-2, 1999)
*Petter Wettre trio, *Meet the locals* (RM 3-2, 1999)
*Roy Powell trio, *Holus* (RM 4-2, 1999)
*Petter Wettre trio, *In color* (RM 5-2, 2000)
*Svein Finnerud, *Sounds and sights* (RM 6-2, 2000)
*Ahmad Mansour, *Apples and oranges* (RM 7-2, 2001)
*Knut Riisnæs, *Touching* (RM 8-2, 2001)
*Rob Waring trio, *Synchronize your watches* (RM 9-2, 2001)
*Terje Gewelt, *Duality* (RM 10-2, 2002)
*Ahmad Mansour, *Nightlight* (RM 11-2, 2002)
*Diverse, *Sampler* (RM 12-2, 2002)
*Terje Gewelt, *Interplay* (RM 13-2, 2003)
*Terje Gewelt, *Small world* (RM 14-2, 2004)
*Jørn Øien trio, *Short stories* (RM 15-2, 2004)
*Terje Gewelt, *Hope* (RM 16-2, 2005)
*Dag Arnesen trio, *Norwegian song* (RM 17-2, 2007)
*Terje Gewelt, *If time stood still* (RM 18-2, 2007)
*Espen Rud, *Melancholy delight* (RM 19-2, 2008)
*Dag Arnesen, *Norwegian song 2* (RM 20-2, 2008)
*Terje Gewelt, Enrico Pieranunzi og Anders Kjellberg, *Oslo* (RM 21-2, 2009)
*Terje Gewelt, *Azure* (RM 22-2, 2010)
*Terje Gewelt, *Selected works' (RM 23-2, 2011)
*[[Terje Gewelt]], *Spindrift* (RM 24-2, 2012)
*[[Terje Gewelt]], *Steppingstone'' (RM 25-2, 2013)
## Referanser
Otocinclus

* *[[Otocinclus bororo]]*
* *[[Otocinclus caxarari]]*
* *[[Otocinclus cocama]]*
* *[[Otocinclus flexilis]]*
* *[[Otocinclus hasemani]]*
* *[[Otocinclus hoppei]]*
* *[[Otocinclus huaorani]]*
* *[[Otocinclus macrospilus]]*
* *[[Otocinclus mariae]]*
* *[[Otocinclus mimulus]]*
* *[[Otocinclus mura]]*
* *[[Otocinclus tapirape]]*
* *[[Otocinclus vestitus]]*
* *[[Otocinclus vittatus]]*
* *[[Otocinclus xakriaba]]*

***Otocinclus*** er en gruppe harniskmaller.
Slekten ble beskrevet av Edward Drinker Cope i 1871. 
Navnet kommer fra gresk *oto*, «øre», og det latinske *cinclus* som betyr «flettverk», noe som henspiller på hullene som *Otocinclus*-mallene har i hodet ved ørene.

De er utbredt på Andes-siden av Sør-Amerika, fra nord i Venezuela til nord i Argentina.

## Utseende og anatomi
Som andre harniskmaller, har *Otocinclus* en understilt sugekjeft, og rader av panserplater som dekker kroppen. De er stort sett små i størrelse; *Otocinclus tapirape* er den minste av artene med bare 2,4 cm kroppslengde, mens *Otocinclus flexilis* er den største, og blir rundt 5,5 cm lang. De blir ikke større enn 60 mm.

## Økologi
Disse fiskene er stort sett planteetere, og dagaktive. De finnes nær vannflaten, men holder seg ofte blant vegetasjon eller andre strukturer. De legger egg som klistrer seg til underlaget, og mangler yngelpleie i kontrast til mange andre harniskmaller hvor hannen bygger et rede og vokter eggene.

## Akvaristikk
*Otocinclus* er populære akvariefisk. De kjøpes ofte som algeetere, og passer best til denne jobben i små akvarier. I motsetning til mange andre harniskmaller, bør disse holdes i grupper.

En av de mest populære arten av *Otocinclus* har vært *[[Macrotocinclus affinis|Otocinclus affinis]]*, men denne har nå blitt flyttet ut i gruppen *[[Macrotocinclus]]*.

## Eksterne lenker
*
Spencer Tunick

**Spencer Tunick** (født 1967) er en amerikansk fotograf.  

Tunick ble født i Middletown i New York i USA. Han tok Bachelor of Arts-graden ved Emerson College i 1988. Han er best kjent for sine fotografier av mange nakne mennesker i kunstneriske formasjoner. På disse bildene blir nakenheten abstrakt på grunn av det store antallet plassert så tett sammen. Kjent som installasjoner, er de ofte tatt på kjente steder over hele verden. Han har også gjort noen såkalte «hinsides byen», det vil si skog- og strandinstallasjoner, og gjør fremdeles fra tid til annen bilder av individuelle og smågrupper. 

I 1986 besøkte han London, Storbritannia hvor han tok bilder av en nudist på en bussholdeplass og scores av nudister i hallen til Alleyn's School barneskole i Dulwich, Southwark.

I 1992 begynte Spencer Tunick å dokumentere live nudister på offentlige steder i New York med video og bilder. Hans tidlige arbeider fra denne perioden fokuserer mer på enkeltnudister til små grupper av nudister. Disse arbeidene viser mye mer intime bilder enn de massive installasjonene som han er kjent for nå. Bildene hans ble fort populære og han forflyttet seg til andre stater i Amerika. I 1994 hadde Spencer Tunick organisert og fotografert mer enn 65 midlertidig stedsbundne installasjoner i USA og i utlandet. Tunick har bragt hedringen av nudismen internasjonalt og har tatt bilder i byer som Brugge, Buenos Aires, Buffalo,  London, Lyon, Melbourne, Montréal, San Sebastián, São Paulo, Caracas, Newcastle/Gateshead, Wien, Düsseldorf og Santiago de Chile.

Etter 1992 har Spencer Tunick blitt arrestert fem ganger mens han arbeidet utendørs i New York. Hver gang ble tiltalene mot ham trukket tilbake etter kort tid.

Han har gjort tre dokumentarer for Home Box Office: «Naked States»,
«Naked World»,
og «Positively Naked».

I juni 2003 fotograferte han 7000 nakne spanjoler i Barcelona. Den 26. juni 2004 fullførte han sin nest største fotoserie i Nord-Amerika i Cleveland i Ohio med 2754 poserende mennesker. I august 2004 ble en fotoserie fullført i Buffalo av omtrent 1800 nudister i Buffalos gamle sentraljernbanestasjon. Den 17. juli 2005 fotograferte han nesten 1700 nudister på kaia i Newcastle upon Tyne og Gateshead med Gateshead Millennium Bridge.
Den 19. mars 2006 fotograferte Tunick 1500 nudister i Caracas av mennesker som sto oppreist, lå på bakken eller sto på kne ved siden av den kjente Simon Bolivar-statuen.
Den 6. mai 2007 fotograferte han 18000 nakne meksikanere i Mexico by på Zocaloplassen som sin hittil største installasjon. Den 3. juni samlet han 2000 mennesker på sykler til nok et nakenstunt i Amsterdam.

Modellene hans er frivillige som mottar et signert fotografi som belønning.

## Referanser


## Se også
* Nudisme

## Litteratur
* Spencer Tunick – official website
* In the studio: Spencer Tunick  - London *[[The Daily Telegraph|Telegraph]]* interview
* Around Noon: Spencer Tunick – The Naked Truth – NPR radio diary
*  'Spencer Tunick: about art and transgression' – article
* http://thespencertunickexperience.org/
* Spencer Tunick Forum  – unofficial website set up for models, and others who appreciate Spencer's art.

## Eksterne lenker
*
Even Fougner

**Even Kvisgaard Fougner** (født 20. januar 1933 i Gjøvik, død 1. april 2002) var en norsk teolog og biskop i Den norske kirke. Han var biskop i Borg bispedømme fra 1990 til 1998.

Fougner ble *cand.theol.* ved Menighetsfakultetet i 1957, og ordinert til prest i 1959. Han arbeidet som sekretær i Norges Kristelige Student- og Skoleungdomslag (NKSS) fra 1957, feltprest i 1958, og studentprest tilknyttet NKSS i Trondheim fra 1959 og Oslo fra 1962. I 1966 ble han seminarleder ved Indremisjonsselskapets bibelskole, fra 1972 var han rektor samme sted. 

Han gjorde så tjeneste som residerende kapellan i Vestre Aker kirke i Oslo fra 1978 og domprost i Fredriksstad fra 1984 før han ble biskop i Borg i 1990. Han gikk av som biskop i 1998, og ble etterfulgt av Ole Christian Kvarme.

Even Fougner var sentralstyremedlem i Den norske kirkes presteforening fra 1978 til 1984, medlem av hovedstyret til Indremisjonsselskapet fra 1980 til 1986, medlem av Menighetsfakultetets styre fra 1975 til 1980 (de to siste årene også leder). Fougner var i to perioder (1969-73 og 1977-81) vararepresentant til Stortinget for Kristelig Folkeparti i Oslo.

## Bibliografi

* *Apostlenes Gerninger* 1990 (dansk utgave av *Fortolkning til Apostelgjerningene*)
* *Lev i lyset!* 1982 
* *Kirkelig fornyelse – virkelig forargelse* 1980 
* *Fortolkning til Apostelgjerningene* 1978 
* *Hva er Indremisjonen?* 1973 
* *Lagsbevegelsen gjennom 40 år* 1964

## Se også
* Fougner (slekt)

## Referanser


## Eksterne lenker
*
Grunnfarge

**Grunnfarge** er en farge fra en bestemt bølgelengde (monokromatisk lys).
Ved å kombinere bestemte grunnfarger kan man få mange andre farger.

Det er to måter å blande farger på. Den ene er ved å legge sammen farger (additiv), den andre er ved å ta bort farger (subtraktiv).

To farger som ved additiv fargeblanding gir hvitt eller grått kalles komplementærfarger. Dette kan illustreres hvis man farger sektorer på en pappskive med like mye av to komplementærfarger og snurrer den raskt rundt. Da vil skiven oppfattes som grå eller hvit fordi det absorberes like mye ved alle bølgelengder av synlig lys.

## Additiv fargeblanding

Additiv fargeblanding skjer i de fleste tver, projektorer og PC-skjermer. Noen få farger av lys blandes sammen for å gi alle andre farger.

## Subtraktiv fargeblanding

Eksempel på bruk av subtraktiv fargeblanding er blekk/toner i skriveren eller når de setter sammen en malingsfarge i malerbutikk. Ved subtraktiv fargeblanding blir stoffer som absorberer lys satt sammen for å få ønsket farge.
Kombinasjonen av de tre grunnfargene gir fargen brun, ved substraktiv fargeblanding. Derfor brukes i tillegg sort for å få gråtoner mellom hvit og sort.

## Historie
I kunsten regnet man fra gammelt med grunnfargene rødt, blått og gult. (Hvitt og svart var «alle farger og ingen farger», det vil si at hvitt inneholdt alle fargene på en gang, mens svart var mangel på hvitt, dvs. ikke inneholdt farger). Ut fra grunnfargene kunne man blande seg fram til så godt som alle andre farger. Malepigmentene ga aldri helt monokromatisk virkning, og der var behov for to (Sinnober- og karmin- aka karmosin-)rødt. Siden mange andre naturpigmenter allerede fantes, var det først pointillismen som konsekvent gjorde bruk av utelukkende grunnfargene.

Det er ikke uvanlig å lage bilder med bare grunnfarger også i dag, men de fleste kunstnere ser ut til å bruke komplementærfarger når de vil lage ekstra luminans i bildene sine.
Statens sivilrettsforvaltning

**Statens sivilrettsforvaltning** **/ Sivilrettsforvaltningen** (**SRF**) er et norsk direktorat underlagt Justis- og beredskapsdepartementet og behandler enkeltsaker på flere sivilrettslige felter: vergemål, rettshjelp, erstatning etter straffeforfølging, tomtefeste, stadfestelse av testamenter og saker etter voldserstatningsloven. SRF fikk fra 1. januar 2013 rollen som sentral vergemålsmyndighet. Vergemålsseksjonen er lokalisert til Hamar. SRF er dessuten sekretariat for en rekke kommisjoner, nemnder og utvalg, blant andre Stortingets rettferdsvederlagsutvalg, Den rettsmedisinske kommisjon, Barnesakkyndig kommisjon og Konkursrådet. SRF har også fått ansvar for å opprette Partnerdrapskommisjonen i 2024.

SRF ble opprettet 1. januar 2004 under navnet Justissekretariatene, og fikk sitt nåværende navn 1. januar 2009. 

Siden 2017 har SRF hatt etatsstyringsansvaret for Kontoret for voldsoffererstatning og er sekretariat for Kontrollutvalget for kommunikasjonskontroll.

## Ledelse
23. september 2022 ble Siv Hallgren utnevnt til direktør i SRF. Hun etterfulgte Anne Pauline Jensen i stillingen, som følge av at Jensen gikk av med pensjon.

## Organisasjon
SRF er organisert i tre avdelinger: Avdeling for utvikling og virksomhetsstyring, Avdeling for vergemål, tilsyn, råd og kommisjoner og Avdeling for sivil- og straffesak.

## Referanser


## Eksterne lenker
* Statens sivilrettsforvaltning
SN2-reaksjon

**S<sub>N</sub>2-reaksjon** (også kalt *substitusjon nukleofil bimolekylær reaksjon*) er en type nukleofil substitusjonsreaksjon, hvor et enslig elektronpar fra den nukleofile «angriper» et elektron-fattig senter og binder seg til det og dytter ut den andre gruppen, også kalt for den *forlatende gruppe*. Tallet to i SN2 betyr at mekanismen er bimolekylær, det er to molekyler –nukleofile og substrat– som er involvert i reaksjonen.

## Mekanisme

SN2-mekanismen er en entrinns prosess (i forskjell fra SN1 som er totrinns). I reaksjonen angriper det nukleofile reagenset på baksiden av karbon-atomet. Det angriper på baksiden fordi det i sp3-hybridisering er en liten flikk (se bilde) som stikker ut. I en del av reaksjonen (overgangsfasen, *transition state*) er den nukleofile gruppen og den forlatende gruppen delvis bundet til karbon når substitusjonen skjer. Når den forlatende gruppen drar avsted tar den med seg sitt elektronpar, og det nukleofile reagenset deler sitt eget elektronpar med karbonet.

SN2-reaksjoner er avhengige av konsentrasjonen av både det nukleofile reagenset og substratet. Om vi for eksempel dobler mengden av NaOH vil reaksjonen gå dobbelt så raskt. Det samme vil skje om vi dobler konsentrasjonen av substratet. Når en SN2-reaksjon skjer vil vi få en inversjon av molekylet, det betyr at om vi lar (R)-2-brombutan reagere med NaOH vil vi få (S)-2-butanol. Les mer om stereoisomeri. 

SN2-reaksjoner går raskest når alkyl-gruppen er 1° (*primær*) og går sakte når gruppen er 3° (*tertiær*). Dette er fordi baksiden av karbon-atomet er mer blokkert av sidegrupper når gruppen er 3°.

## Se også
* S<sub>N</sub>1-reaksjon
* E1 reaksjon
* E2 reaksjon

## Referanser


## Litteratur
* 

## Eksterne lenker
* 
* Michigan State University, SN2 Reaction Mechanism
Oslo Market Solutions

**Oslo Market Solutions AS**, tidligere **Manamind AS**, er et aksjeselskap i Oslo, som er et heleid datterselskap av Oslo Børs VPS Holding ASA. Selskapets forretningsidé er å utvikle løsninger som fremmer handel med verdipapirer. Selskapet tilbyr løsninger for å samle inn, bearbeide, distribuere og presentere informasjon om de finansielle markedene. Målsetningen er å gi markedsaktørene enkel tilgang til informasjon som gir innsikt i markedet, herunder de enkelte instrumenter.

## Historikk
Miljøet har sin opprinnelse i internettselskapet InfoStream, som i 1997 lanserte første versjon av mellomvaren Manamind Collect. Manamind Collect er en serverplattform for markedsdatadistribusjon og verdipapirhandel som har drevet virksomhetskritiske løsninger hos nordiske finansaktører siden 1997. Manamind Collect er nå grunnstenen i selskapets løsninger.

Selskapet ble stiftet i 2001 som Manamind AS, og i 2004 ble det kjøpt av VPS Holding ASA. I 2007 fusjonerte VPS og Oslo Børs, og i den forbindelse skiftet Manamind navn til Oslo Market Solutions fra 23. juni 2008.

Selskapet ble ledet av Hugo Sundkjer i perioden 2003-2014. Nåværende leder er Tine Charlotte Holm.

## Referanser


## Eksterne lenker
*
Laurent Brochard

**Laurent Brochard** (født 26. mars 1968) er en fransk landeveissyklist. Han er tidligere verdensmester i landeveisritt og etappevinner i Tour de France.

Brochard satset ikke seriøst på sykling før han var 19 år gammel, og ble proff i 1992 med Castorama. I 1995 signerte han med storlaget Festina der han ble sett på som en super-hjelperytter. I Festina hjalp han større stjerner som Richard Virenque til seire i større ritt, og fikk sykle for egne resultater når sjansen bød seg. Han ble sammen med store deler av Festina-laget utestengt for doping under Tour de France 1998, i den såkalte Festina-affæren.

Etter å ha sonet straffen signerte Bronchard med Ag2r Prévoyance der han fikk rollen som kaptein. Han var suksessrik i mange ritt som Critérium International og Etoile de Béssèges. Etter to sesonger gikk han tilbake til Castorama-laget, som nå gikk under navnet Bouygues Télécom.

## Fakta

* Brochard er kjent for sitt lange karriere i sykkelsporten og for hockeysveisen sin. 
* Tidligere syklet Brochard kun på Cyfac rammer fordi broren han jobbet for selskapet. 
* Brocahrd er en stor fan av tegneserien Marsupilami. Han kan ofte ses med Marsupilami-klær og logoer under ritt.
* 16. mars 2007 erklærte han via den franske avisen Sport at han skulle stemme på Jean-Marie Le Pen i det franske presidentvalget.

## Referanser


## Eksterne lenker
* 
*
Gunnar Lislerud

**Gunnar Oliver Lislerud** (født 27. august 1921 i Svinndal, død 17. mai 1998) var en norsk teolog, misjonær og biskop i Den norske kirke. Han var biskop i Borg bispedømme fra 1977 til 1990.

Lislerud ble cand.theol. ved Menighetsfakultetet i 1948, og ordinert til prest i 1949. Han arbeidet som misjonsprest i Sør-Afrika fra 1949 til 1968. I 1968 ble han sokneprest i Holmen, i 1976 sokneprest og prost i Østre Aker. I 1977 etterfulgte han Andreas Aarflot som  biskop i Borg. Han gikk av i 1990, og ble etterfulgt av Even Fougner.

Lislerud var kommandør av St. Olavs Orden. Han var også frimurer.

## Referanser
Den rettsmedisinske kommisjon

**Den rettsmedisinske kommisjon** (**DRK**) er et norsk statlig organ som har som hovedoppgave å kontrollere de rettsmedisinske sakkyndiges utførelse av sine verv i straffesaker. De sakkyndige skal sende inn avskrift til kommisjonen av alle rettsmedisinske erklæringer i strafferettslige spørsmål. Kommisjonen gjennomgår disse avskriftene og gir uttalelse dersom noe vesentlig er å bemerke. Den rettsmedisinske kommisjon kan eventuelt avkreve nye erklæringer.

Kommisjonen skal også, dersom det anmodes om det, gi retten, påtalemyndighet, forsvarer og sakkyndige, råd og opplysninger om rettsmedisinske spørsmål under strafferettslige undersøkelser. I tillegg skal kommisjonen overfor Justis- og beredskapsdepartementet og Helsedirektoratet bidra til utredninger i spørsmål av rettsmedisinsk art. Leder av Den rettsmedisinske kommisjon fra 1. mars 2013 er psykiater Karl Heinrik Melle.

Kommisjonen er delt inn i fire faggrupper:
* Gruppe for rettspatologi og klinisk rettsmedisin
* Toksikologisk gruppe
* Genetisk gruppe
* Psykiatrisk gruppe

## Vurderinger i Breivik-saken
I rettssaken mot Anders Behring Breivik ble flere motstridende erklæringer fremlagt for retten, og kommisjonen kom med motstridende uttalelser til disse erklæringene.

Sju av kommisjonens ni medlemmer vurderte Breivik-erklæringene: Psykiater Andreas Hamnes, psykiater Agneta Nilsson, psykiater Gunnar Johannesen, barne- og ungdomspsykiater Jannike E. Snoek, spesialist i klinisk psykiatri og nevropsykiatri professor Kirsten Rasmussen, spesialist i klinisk psykiatri og nevropsykiatri professor Knut Waterloo og psykiater Karl Heinrik Melle. Psykiater Hege Saltnes og spesialist i klinisk psykologi Annika Melinder var inhabile i saken.

Kommisjonen ble sterkt kritisert under Breivik-saken da det ble lagt frem to motstridende sakkyndige utredninger. Se rettspsykiatriske vurderinger av Anders Behring Breivik. Under høringen i tingretten kom det frem at det første av tre møter i kommisjonen ble avlyttet av NRK via en mobiltelefon som ikke var avslått. NRK avslørte da at minst tre av medlemmene var kritiske til den første sakkyndige utredningen.

## Referanser


## Eksterne lenker
*
Mariam Aladji Boni Diallo

**Mariam Aladji Boni Diallo** (født 1952?) er en beninesisk politiker og diplomat. Hun var utenriksminister i landet fra 10. april 2006 til 2007.

## Referanser
Jesus (andre betydninger)

**Jesus** kan vise til:

*Jesus Kristus
*Jesus (navn) – spansk mannsnavn
*«Jesus» – sang av rockebandet Queen
Per Juvkam

**Per Juvkam** (født 21. mars 1907 i Sør-Aurdal, død 22. februar 2003) var en norsk teolog og biskop i Den norske kirke. Han var biskop i Bjørgvin bispedømme fra 1961 til 1977.

Juvkam ble cand.theol. ved Menighetsfakultetet i 1936, og ordinert til prest i 1937. Han gjorde tjeneste som hjelpeprest i Sør-Aurdal i 1937 og i Vestre Toten fra 1938. Fra 1945 arbeidet han som fullmektig ved Hamar bispekontor, og fra 1947 var han stiftskapellan i Hamar bispedømme. I 1950 ble han sokneprest i Vestre Slidre og i 1957 residerende kapellan i Sinsen. Han etterfulgte Ragnvald Indrebø som biskop i Bjørgvin i 1961, og gikk av som biskop i 1977.

## Bibliografi
* *Kirken i statskirken* 2002 
* *Kirke og biskop i kamp* 2002 
* *Folkekirken – visjon og virkelighet* 1980 
* *Markus-evangeliet til andakt og studium* 1978 
* *Høgtidsdagar i Bjørgvin* 1977 
* *Register over lover, kongelige resolusjoner, kunngjøringer og rundskriv m. v. for den Norske kirke* 1956

## Referanser


## Kilder
*Artikkel om Per Juvkam i *Prester i Den norske kirke og andre teologiske kandidater*. Forlaget Land og Kirke 1974 side 135
Kongen befaler

**Kongen befaler** er en lek for 3 eller flere personer (som regel barn). Det engelske navnet på den tilsvarende leken er «Simon says».

## Beskrivelse
En person er *konge* og bestemmer hva som skal gjøres. Sier kongen «kongen befaler hopp», så må alle deltakerne hoppe. De som ikke gjør det er ute av leken. Hvis kongen derimot ikke sier «kongen befaler» først, men bare sier «hopp», skal kommandoen ikke utføres. Den som gjør det er ute av leken.
Den (eller de) som står igjen til slutt vinner og får være konge i neste runde.
Stig-Rune Krokdal

**Stig-Rune Krokdal** (født 11. oktober 1965) er en norsk tidligere fotballdommer. Han er medlem av Orkanger IF og startet dommerkarrieren allerede i 1983. Krokdal debuterte som Tippeligadommer i 2001 i 26. serierunde mellom Sogndal og Bodø/Glimt. Han har siden det fått rundt 23 kamper som hoveddommer og 16 kamper som assistentdommer i Tippeligaen. I 1. divisjon for herrer har han dømt over 70 kamper og han har i tillegg også dømt én landskamp for J19.

Krokdal var aktiv frem til 2008.

## Referanser
Fylkesvei 5144

**Fylkesvei 5144** går mellom Bjellandshalsen og Vikakrossen i Austevoll kommune.

Frem til 2019 hadde veien betegnelsen fylkesvei 154 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rina Aiuchi

**Rina Aiuchi** (japansk: 愛内里菜|Aiuchi Rina, født 31. juli 1980 i Osaka) er en japansk popartist. Hun skriver selv tekstene til sangene sine. Rina gjorde sin debut våren 2000 med singelen *Close To Your Heart*. Både albumene *POWER OF WORDS* og *A.I.R.* har nådd førsteplassen på den anerkjente Oricon-listen. Flere av sangene hennes har blitt temasanger til animer.

## Eksterne lenker
* 
*
MX3000

**MX3000** er en type T-banetog som er i bruk på T-banenettet i Oslo.

I løpet av vinteren 2005/2006 testet Sporveien T-banen ut nye t-banevogner fra Siemens i Østerrike som skulle erstatte hele den eksisterende vognparken. Vognene er koblet i 3-vognsett, som enten kjøres enkle eller som dobbeltsett. Uten passasjerer kjøres de også med opptil 4 sett koblet. De første vognene av denne typen ble satt i trafikk i september 2006. 

MX3000 er utviklet med utgangspunkt i bl.a. Wiens t-banevogner av type V. Siemens benyttet Porsche Design som underleverandør for design av vognene, mens Herman Tandberg var Sporveiens designrådgiver.  

Alle tre vogner i togsettene er motoriserte. Det er strømavtakere på MC1- og MC2-vognene i hver ende, mens M-vognen i midten får kjørestrømmen levert fra MC1-vognen. Vognene bremses med elektrisk motorbrems for tilbakemating til nettet eller til bremsemotstand i toget om nettet ikke kan ta imot. De har også trykkluftbremser og fjærkraftbremser som begge virker på bremseskiver. MX3000 fikk også ettermontert elektromagnetiske skinnebremser på M-vognene.  

## Bestillinger og levering
*Per 15. februar 2014*

Bestillingen av vognene fordeler seg slik: 

De fem togsettene bestilt av Akershus fylkeskommune er en del av Akershus' bidrag til Kolsåsbanen, men er i bruk på alle linjer. 

Sent i 2010 besluttet Oslo bystyre å benytte seg av den siste opsjonen i avtalen med Siemens til å bestille ytterligere 32 MX3000-sett. Settene ble levert i perioden juni 2012&ndash;desember 2013. Leveransen av disse ble fullført 15. februar 2014. Etter denne siste leveransen består vognparken av totalt 115 sett. Disse erstattet alle eldre vogner. 

Alle togsettene ble anskaffet av  Oslo Vognselskap AS, som i 2019 ble omdannet til Sporveien vognmateriell. 

## Referanser


## Eksterne lenker
* 
* Sporveien T-banen
John Pelu

**John Pelu** (født 1982) er en svensk fotballspiller som spiller for Strindheim. Pelu vokste opp i Ghana, men ble født i Burkina Faso ettersom moren arbeidet der. Han flyttet til Sverige og Helsingborg i 1986 og ble senere svensk statsborger.

Han kom til Kongsvinger i august 2006 på lån fra svenske Östers IF og overgangen ble gjort permanent med en treårskontrakt i desember samme år. Den 8. november 2007 ble John Pelu kåret til årets spiller i Adeccoligaen basert på den fellesdrevne spillerbørsen av avisene *[[Aftenposten]]*, *[[Adresseavisen]]*, *[[Bergens Tidende]]*, *[[Stavanger Aftenblad]]*, *[[Fædrelandsvennen]]*, *[[Bladet Tromsø]]* og *[[Sunnmørsposten]]*.

Den 27. desember 2007 gikk Pelu til Rosenborg, der han ble spådd en lysende karriere. Han slo imidlertid ikke helt igjennom, og etter signeringene av spissene Rade Prica og Dario Zahora ble han lånt ut til Haugesund foran 2009-sesongen. Før dette var han også på et kort prøvespillopphold hos MLS-klubben Houston Dynamo. Han spilte for Haugesund fra 2009 til og med 2010. Først på lån fra Rosenborg overgangen ble permanent sommeren 2009.  Han spilte for Strindheim TF i perioden 2012-2020.

Pelu er kjent som en teknisk og hurtig kantspiller med spisskompetanse på innlegg og skudd. Han har også tidligere spilt junior– og reservelagskamper for den svenske klubben Helsingborg, hvor han hadde Åge Hareide som trener. 

;2015/2020
Pelu var hovedtrener i Strindheim, med Jahn-Ivar «Mini» Jacobsen som sportslig leder fra den kommende sesongen (2015/2020).

## Kamper og mål
* **[[1. divisjon fotball for herrer 2007|Adeccoligaen 2007]]:** 30 kamper, 12 mål

## Referanser


## Eksterne lenker
* 
*  Spillerprofil på RBK.no
*  Glomdalen.no – Intervju med spilleren 26. april 2007
Cotonou

**Cotonou** (fransk uttale IPA: ​[kɔtɔnu]; Fon: kútɔ̀nú) er den økonomiske hovedstad i staten Benin (offisiell hovedstad er Porto-Novo). Cotonou har omkring 761 137 innbyggere, men innbyggertallet er estimert til å være så høyt som 1,2 millioner, og er dermed landets største by. Byen hadde på 1970-tallet rundt 70,000 innbyggere. Byen fortsetter å vokse, den vokser mot vest. Byen ligger sørøst i landet mellom Atlanterhavet og Nokouésjøen.

I tillegg til å være landets største by, huser byen mange offentlige institusjoner som bl.a. regjeringen og diplomatene holder til der, Cotonou er de facto hovedstaden i Benin, selv om den offisielle hovedstad er Porto-Novo. Byen er mest kjent for den store og viktige havn, takket være Autonomous Port of Cotonou. Byen har også en lufthavn (Cadjehoun lufthavn) og jernbaneforbindelse til Parakou. Cotonou har i tillegg Cotonou vennskapsstadion (Stade de l'Amitié), Cotonou katedral, Cotonou Central Mosque og et 20 hektar Dantokpa marked, som inkluderer et fetisjmarked, markedet har et kommersielt preg og omsetter for over en million CFA Frances dagen. Det nasjonale universitet holder også til Cotonou. Et annet kjennetegn på Cotonou er byens motorskykkeltaxier, som er kjent som Zémidjans.

## Eksterne lenker
*
Thor With

**Thor Scherffenberg With** (født 14. januar 1918 i Honningsvåg, død 5. juni 1997) var en norsk teolog og biskop i Den norske kirke. Han var biskop i Bjørgvin bispedømme fra 1977 til 1987.

## Utdannelse
With ble cand.theol. i 1943, og ordinert til prest i 1946. Han gjennomførte videre studier i samisk språk (1950) ved Universitetet i Oslo.

## Yrkesliv
With gjorde tjeneste som konstituert hjelpeprest i Narvik fra 1947 og hjelpeprest ved Tromsø domkirke fra 1949. I 1950 ble han rektor ved Den samiske folkehøgskolen i Karasjok. Fra 1957 var han sokneprest i Tana, før han i 1961 ble generalsekretær i Norges Samemisjon. Han var forstander ved Diakonissesykehuset i Oslo fra 1968 til 1975. Fra 1975 var han domprost i Nidaros, og han etterfulgte Per Juvkam som biskop i Bjørgvin i 1977.

Han var formann for Indremisjonsselskapet fra 1968 til 1977. Han var redaktør for Samenes Venn fra 1961 til 1968, Diakoninytt fra 1968 til 1975 og Luthersk Kirketidende fra 1972 til 1978.

## Utmerkelser
With ble tildelt Kong Olav Vs minnemedalje for sin innsats under andre verdenskrig.

## Familie
Han var far til biskop i Det evangelisk-lutherske stift i Norge Thor Henrik With, og bror til juristen og KrF-politikeren Odd With (1921–2006), som var fylkesmann i Nordland etter tre perioder som stortingsrepresentant.

## Bibliografi
* *Diakoniens kjennetegn i velferdssamfunnet* 1973 
* *En liten diakoni-katekisme* 1973
* *Samene- en ukjent minoritet* (utgitt av Norges Samemisjon, uten årstall)
Álvaro Magaña

**Álvaro Alfredo Magaña Borja** (født 8. oktober 1925 i Ahuachapán, død 10. juli 2001)  var president i El Salvador fra 1982 til 1984. Før parlamentsvalget i 1982 var han bankpresident. 

## Referanser
Frida (film)

***Frida*** er en amerikansk biografisk dramafilm fra 2002 regissert av Julie Taymor. Filmen skildrer livet til den meksikanske kunstneren Frida Kahlo  (1907–1954).

## Handling
I 1922 lider Frida Kahlo etter en traumatisk ulykke i en alder av 18 år, om bord på en buss etter at den kolliderer med en bil. Skadene hun pådrar seg, plager henne resten av livet. For å hjelpe henne gjennom en rekonvalesens, skaffer faren henne et lerret til å male på. Hun gjenvinner etter hver muligheten til å gå ved hjelp av en stokk, og Frida besøker maler Diego Rivera og ønsker at han vurderer maleriene hennes. Rivera forelsker seg i Kahlo og hennes arbeid, og de begynner et dysfunksjonelt forhold.

Rivera frir til Kahlo, men gjennom hele ekteskapet har Rivera affærer med en rekke kvinner. Den bifile Kahlo har både mannlige og kvinnelige elskere, samt en affære med samme kvinne som Rivera. Paret reiser til New York City i 1934, slik at Rivera kan male på oppdrag fra Rockefeller-familien ved Rockefeller Center. I USA, opplever Kahlo en spontanabort, og reiser til Mexico for morens begravelse. Rivera nekter å forandre på arbeidet etter ordre fra Nelson Rockefeller, og hele maleriet blir ødelagt.

Paret vender deretter tilbake til Mexico. Kahlos søster Cristina flytter inn hos dem for å begynne som Riveras assistent. Kort tid senere oppdager Kahlo at Rivera og Cristina har en affære. Hun forlater ham, og sliter med alkoholisme etter å ha flyttet tilbake til familiens hjem. Paret gjenforenes under en feiring av de dødes dag hvor Rivera ber henne ta imot Leon Trotsky, som har fått politisk asyl i Mexico. Under en ekskursjon til Teotihuacan uttrykker Trotsky sin kjærlighet til Kahlos arbeid, og de begynner en affære. Men snart får kona til Trotsky høre om forholdet. Kahlo reiser til Paris etter at Diego innser at hun var utro mot ham sammen med Trotsky.

## Skuespillere
*Salma Hayek – *[[Frida Kahlo]]*
*Alfred Molina – *[[Diego Rivera]]*
*Geoffrey Rush – *Leon Trotsky*
*Mía Maestro – *Cristina Kahlo*
*Ashley Judd – *Tina Modotti*
*Antonio Banderas – *David Alfaro Siqueiros*
*Edward Norton – *[[Nelson Rockefeller]]*
*Diego Luna – *Alejandro Gonzalez Arias*

## Referanser


## Eksterne lenker
* 
*
Stemmeskifte

**Stemmeskifte** betegner en fase som både gutter og jenter gjennomgår i puberteten, den merkes nesten ikke eller ikke på jenter. 

Som oftest rundt 13–16 årsalderen begynner stemmen å forandre seg, som regel gradvis, men hos noen kan det nærmest skje over natten. Dette er veldig vanlig før kjønnene å merke til i 13-16 års alderen. Økt produksjon av det mannlige kjønnshormonet testosteron i kroppen fører til at blant annet stemmebåndene i strupehodet blir lenger og tykkere, slik at stemmen blir dypere.  

Strupehodet forandrer også form, det begynner også å stikke ut i halsen –  det som kalles adamseplet. Noen ganger kan stemmen bli hes og sprekke opp i lyse toner.
Didier Zokora

**Didier Zokora** (født 14. desember 1980 i Abidjan) er en ivoriansk fotballspiller som spiller for den indiske klubben FC Pune City og landslaget til . Han spilte samtlige kamper til Elfenbenskysten i VM i Tyskland 2006. 

## Referanser


## Eksterne lenker
*
Antoinette Batumubwira

**Antoinette Batumubwira** (født 1956) er en burundisk politiker. Hun har mastergrad i informasjon og kommunikasjon, og var en menneskerettsaktivist før hun måtte flykte fra Burundi da landet lå i borgerkrig.

Hun har vært utenriksminister og minister for internt samarbeid i Burundi siden 30. august 2005. Hennes mann, Jean-Marie Ngendahayo, var utenriksminister fra 1993 til 1995 og innenriksminister fra 2005. De har to barn. 

## Fra flyktning til minister
Under borgerkrigen i landet bodde hun 11 år som flyktning i andre land, først i Sør-Afrika og deretter fra 2002 til 2005 i Finland. Hun bodde da i Vanda, som er naboby til Helsingfors og egentlig vokst sammen med den finske hovedstaden. I løpet av oppholdet der, lærte hun seg finsk på et fem måneders språk-kurs. Etter det hadde hun tre måneders praksisperiode og fikk så et engasjement som planlegger samme sted som hun hadde praksisperioden sin. I denne perioden gjennomførte hun et prosjekt om integrasjon av fremmedspråklige i den finske byen, noe som resulterte i rapporten *The route towards integration: the share of every one*, som ble publisert 30. september 2004. Få måneder etter at hun flyttet tilbake til hjemlandet i 2005, fikk hun tilbud om å overta som utenriksminister. 

## Besøk i Norge
8. og 9. februar 2007 var hun i Norge for å informere om situasjonen i Burundi, som i 2006 hadde store problemer med flom, og hvor FN har satt i gang et nødhjelpsprosjekt. I den forbindelse har Norge gitt 5 millioner kroner til nødhjelp. Under besøket møtte Batumubwira  representanter for norske organisasjoner som har aktiviteter i Burundi og Stortingets utenrikskomité. Hun holdt også et foredrag på Norsk utenrikspolitisk institutt (NUPI).

## Referanser


## Eksterne lenker
* Kvinnelige utenriksministere
* Batumbwira besøker Norge - også med bilde
* Intervju i Bistandsaktuelt 2-2007
* Om tiden som flyktning i Finland 
* Intervju i forbindelse med besøk i Finland
* Artikkel i Aftenposten 9. februar 2007
Richard

**Richard** og **Rikard** er opprinnelig tyske mannsnavn sammensatt av delene *rik* som betyr «makt» eller «mektig» og *hart* som betyr «hard» eller «modig».

## Etymologi
Richard har opprinnelse i mellomengelsk *Rycharde*, fra gammelfransk *Richard*, videre fra gammelhøytysk *Ricohard* sammensatt av urgermansk **rik-*, «hersker» og **harthu*, «hard». Det siste leddet kommer fra den indoeuropeiske rota **kar-o-*, fra **kar-*, «hard». Opprinnelig ble navnet vanligvis latinisiert som *Ricardus* og den vanlige formen var *Ricard*, hvorfra kjæleformer som *Rick* er avledet.

## Utbredelse
*Richard* var et svært vanlig navn i England fra 1200-tallet til slutten av 1900-tallet. Det var ett av de mest populære navnene som ble introdusert av normannerne.

*Richard* har i mange år vært et populært navn i USA, og hadde en popularitetstopp med 3.6% i 1946.

Navnet *Richard* var vanlig i Norge i 1970- og 1980-årene og hadde en popularitetstopp med 0,3 % i 1979.

Navnet *Rikard* er kjent i Norge fra 1300-tallet, men er ikke blant de mest brukte navnene i Norge i dag.

*Rickard* var populært i Sverige i 1920-årene og igjen fra 1960-årene til 1990-årene.

*Richard* er i dag et svært vanlig navn i USA. 

|}

## Navnedag
*Richard* har navnedag i flere land, oftest 3. april, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Rikard Nordraak (1842–1866), norsk komponist
* Richard With (1846–1930), norsk forretningsmann
* Rikard Berge (1881–1969), norsk konservator og folkeminnegransker
* Richard Nixon (1913–1994), president i USA i perioden mellom 1969 og 1974
* Richard Dawkins (f. 1941), britisk evolusjonsteoretiker
* Richard Gere (f. 1949), amerikansk skuespiller
* Richard Dean Anderson (f. 1950), amerikansk skuespiller, mest kjent som MacGyver
* Richard Stallman (f. 1953), amerikansk programmerer og grunnlegger av GNU-prosjektet

## Referanser


## Eksterne lenker
*
Sokkedukke

En **sokkedukke** er en hånddukke laget av en sokk. Den enkleste formen for sokkedukke har to påsydde knapper som øyne, men man kan også sy på stoff eller garn som munn, hår og annet. 

Sokkedukker er tradisjonelt en enkel barneleke som alle kan lage fra materialer man har liggende hjemme; en gammel sokk og noen knapper. De kan brukes enkeltvis, ved at personen som bruker den fører en «samtale» med dukken, eller man kan bruke flere for å lage et sokkedukketeater.

## Eksterne lenker
* 
*